Domstolens dom (Syvende Afdeling) af 6. juli 2023 – Hellfire Massy Residents Association mod An Bord Pleanála, Minister for Housing, Local Government and Heritage, Ireland og Attorney General (anmodning om præjudiciel afgørelse fra High Court (Irland) – Irland)
(Sag C-166/22 1, Hellfire Massy Residents Association)
(Præjudiciel forelæggelse – miljø – direktiv 92/43/EØF – bevaring af naturtyper samt vilde dyr og planter – artikel 12 – streng beskyttelsesordning for visse dyrearter – artikel 16 – fravigelse – nærmere regler for indrømmelse af en sådan fravigelse – offentlighedens ret til deltagelse)
Processprog: engelsk
Den forelæggende ret
High Court (Irland)
Parter i hovedsagen
Sagsøger: Hellfire Massy Residents Association
Sagsøgte: An Bord Pleanála, Minister for Housing, Local Government and Heritage, Ireland og Attorney General
Procesdeltagere: South Dublin County Council, An Taisce – The National Trust for Ireland og Save Our Bride Otters
Konklusion
Artikel 12 og 16 i Rådets direktiv 92/43/EØF af 21. maj 1992 om bevaring af naturtyper samt vilde dyr og planter
skal fortolkes således, at
en national lovgivning til gennemførelse af disse bestemmelser i national ret ikke kan anses for at være i strid med dette direktiv af den grund, at den ikke fastsætter dels en tilladelsesprocedure, der omfatter en afgørelse truffet af en kompetent myndighed med henblik på at afgøre, om der skal ansøges om en fravigelse i henhold til dette direktivs artikel 16 på grund af forhold, der er konstateret efter udstedelsen af tilladelsen til et projekt, og/eller om der er behov for undersøgelser i denne forbindelse, dels offentlig deltagelse i denne fravigelsesprocedure.
____________
1 EUT C 198 af 16.5.2022.